RESOLUCIÓN do 15 de xullo de 2013 pola que se modifica parcialmente a Resolución do 21 de marzo de 2013 pola que se adxudican as axudas do anexo I, modalidade A, da Orde do 17 de outubro de 2012 pola que se establecen as bases para a concesión, en réxime de concorrencia competitiva, das axudas de apoio á etapa inicial de formación posdoutoral do Plan galego de investigación, innovación e crecemento 2011-2015 (Plan I2C) para o ano 2012, e se procede á súa convocatoria.
Consellería de Cultura, Educación e Ordenación Universitaria — III. Outras disposicións — 22/07/2013

A Orde do 17 de outubro de 2012 (DOG número 205, do 26 de outubro) establece as bases polas que se rexerá a concesión das axudas de apoio á etapa inicial de formación posdoutoral, no marco do Plan galego de investigación, innovación e crecemento 2011-2015 (Plan I2C) para o ano 2012, en réxime de concorrencia competitiva, modificada pola Orde do 19 de novembro de 2012 (DOG número 224, do 23 de novembro). No anexo I da dita orde recóllese a modalidade A destas axudas.
A Resolución do 21 de marzo de 2013 (DOG número 62, do 1 de abril) adxudica as axudas posdoutorais, modalidade A, ás universidades do Sistema universitario galego (SUG) que contraten os solicitantes que aparecen na dita resolución.
No artigo 14 da orde de convocatoria establécese que no caso de que se produza algunha renuncia se poderán adxudicar as axudas aos solicitantes da lista de espera, sempre que a renuncia se produza dentro do prazo de tres meses a partir da data de resolución de concesión, sen que en ningún caso o período correspondente á substitución poida ir máis alá da data xeral de finalización indicada para os contratos no artigo 1.1 da Orde do 19 de novembro de 2012 pola que se modifica a Orde do 17 de outubro de 2012.
En consecuencia, atendendo ás renuncias recibidas na Consellería de Cultura, Educación e Ordenación Universitaria
Primeiro. Aceptar as renuncias presentadas polos solicitantes concedidos na Resolución do 21 de marzo que se relacionan no anexo I.
Segundo. Aceptar a renuncia presentada da listaxe de espera que se relacionan no anexo II.
Terceiro. Adxudicar as axudas aos solicitantes da listaxe de espera que se relacionan no anexo III.
Cuarto. Os novos contratos deberán formalizarse no prazo dun mes desde a data desta resolución agás para os cidadáns non comunitarios que poderán asinar o contrato nun prazo de tres meses desde a data anteriormente sinalada, sen que isto supoña variación do orzamento consignado nestas axudas.
Quinto. Manter a nova lista de espera resultante, que se relaciona no anexo IV, ata o remate do prazo fixado no artigo 14 das bases da convocatoria, establecido para posibles substitucións.
Sexto. Redistribuír o crédito destinado ao financiamento destas axudas entre as universidades do SUG segundo a data de inicio dos contratos, das renuncias producidas e das novas adxudicacións.
Sétimo. Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da publicación da resolución no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 15 de xuño de 2013